
Grozījumi Valsts nodrošinātās juridiskās palīdzības likumā
Izdarīt Valsts nodrošinātās juridiskās palīdzības likumā (Latvijas Republikas Saeimas un Ministru Kabineta Ziņotājs, 2005, 8. nr.; 2008, 15. nr.; 2009, 14. nr.; Latvijas Vēstnesis, 2010, 178. nr.; 2011, 93., 132. nr.; 2012, 75. nr.; 2015, 251. nr.; 2017, 36. nr.; 2018, 188. nr.; 2023, 221. nr.) šādus grozījumus:
1. Izteikt 3. panta otrās daļas 1. punktu šādā redakcijā:
· "1) tās ir ieguvušas maznodrošinātas vai trūcīgas mājsaimniecības statusu atbilstoši normatīvajos aktos noteiktajai kārtībai, kādā mājsaimniecība atzīstama par maznodrošinātu vai trūcīgu;".
2. Papildināt 5. panta piektās daļas pirmo teikumu pēc vārda "nosaka" ar vārdu "minūtēs".
3. Izteikt 9.1 panta pirmo daļu šādā redakcijā: 
· "(1) Valsts nodrošina juridisko palīdzību Satversmes tiesas procesā personai, kura vēlas iesniegt konstitucionālo sūdzību, ja ir izpildīti šādi nosacījumi:
· 1) izskatāmais jautājums atbilst Satversmes tiesas kompetencei;
· 2) ir izmantotas visas iespējas aizstāvēt Satversmē noteiktās pamattiesības ar vispārējiem tiesību aizsardzības līdzekļiem (sūdzība augstākai institūcijai vai augstākai amatpersonai, sūdzība vai prasības pieteikums tiesai u. c.) vai arī tādu nav;
· 3) juridiskās palīdzības pieprasījumā ietverts lietas faktisko apstākļu izklāsts, kas pamatots ar Satversmē noteikto pamattiesību aizskārumu, un norādīts datums, kad attiecīgais aizskārums ir radies."
4. Izteikt 15. panta 2. punktu šādā redakcijā: 
· "2) pārsūdzības procedūrās izbraukšanas un piespiedu izraidīšanas procesa ietvaros;".
5. Izteikt 22. panta 6.1 daļu šādā redakcijā: 
· "(61) Persona var saņemt informāciju attiecībā uz juridisko palīdzību pārsūdzības procedūrās izbraukšanas un piespiedu izraidīšanas procesa ietvaros Imigrācijas likumā noteiktajos gadījumos un kārtībā."
6. 29. pantā:
izteikt piekto daļu šādā redakcijā:
· "(5) Juridiskās palīdzības līgumu nevar slēgt, ja tiek konstatēts kāds no šā likuma 29.1 panta otrās daļas 1., 2., 3., 4. vai 5. punktā minētajiem apstākļiem.";
papildināt ar sesto daļu šādā redakcijā:
· "(6) Juridiskās palīdzības līgumu ar personu, kura vēlas sniegt juridisko palīdzību, neslēdz, ja Tiesu administrācija iepriekš ir pieņēmusi lēmumu par atteikumu slēgt līgumu, pamatojoties uz nevainojamas reputācijas trūkumu, un kopš šāda lēmuma pieņemšanas nav pagājuši trīs gadi."
7. 30. panta pirmajā daļā:
papildināt ievaddaļu pēc vārda "sniegšanu" ar vārdiem "ja ir nevainojama reputācija";
papildināt ar 1.1 punktu šādā redakcijā:
· "11) zvērinātu advokātu biroju;";
izslēgt 5. punkta "c" apakšpunktu;
papildināt 5. punkta "d" apakšpunktu pēc vārda "iegūšanas" ar vārdiem "un var to apliecināt, iesniedzot vismaz divas atsauksmes un informāciju par vestajām lietām, to rezultātu";
papildināt 6. punkta "a" apakšpunktu pēc vārda "sniegšanu" ar vārdiem "un var to apliecināt, iesniedzot vismaz divas atsauksmes un informāciju par vestajām lietām, to rezultātu".
8. 31. pantā:
izteikt trešo daļu jaunā redakcijā: 
· "(3) Pārbaudot šā likuma 30. panta pirmās daļas 1., 1.1, 2., 3., 5. un 6. punktā minētās personas reputāciju, Tiesu administrācijai ir tiesības pieprasīt informāciju par to, vai pastāv šā likuma 29.1 panta otrās daļas 1., 2., 3., 4. un 5. punkta apstākļi, kā arī par šā likuma 30. panta pirmās daļas 5. un 6. punktā minētās personas izdarītajiem administratīvajiem pārkāpumiem.";
izteikt piekto daļu šādā redakcijā: 
· "(5) Ja Tiesu administrācija konstatē, ka personai ir attiecīga kvalifikācija, atbilstoša reputācija un tā atbilst šā likuma 30. panta pirmajā daļā noteiktajām prasībām, Tiesu administrācija mēneša laikā pēc iesnieguma saņemšanas pieņem lēmumu par juridiskās palīdzības līguma slēgšanu. Par pieņemto lēmumu Tiesu administrācija informē attiecīgo personu.";
papildināt ar 5.1 daļu šādā redakcijā: 
· "(51) Tiesu administrācija iesniegumu par juridiskās palīdzības līguma slēgšanu atstāj bez izskatīšanas, ja:
· 1) persona rakstveidā atsauc iesniegumu par juridiskās palīdzības līguma slēgšanu;
· 2) persona, kas iesniegusi iesniegumu par juridiskās palīdzības līguma slēgšanu, ir mirusi.";
izteikt sesto daļu šādā redakcijā:
· "(6) Tiesu administrācijas lēmumu par juridiskās palīdzības līguma slēgšanu, atteikumu slēgt juridiskās palīdzības līgumu, lēmumu par iesnieguma par juridiskās palīdzības līguma slēgšanu atstāšanu bez izskatīšanas vai juridiskās palīdzības līguma uzteikumu persona var apstrīdēt un pārsūdzēt šā likuma 26. pantā noteiktajā kārtībā."
9. Izteikt 31.1 panta pirmās daļas otro teikumu šādā redakcijā:
· "Pieņemot lēmumu par juridiskās palīdzības līguma slēgšanu, Tiesu administrācija vērtē personas atbilstību šā likuma 30. pantā noteiktajām prasībām, šīs personas prasmes un reputāciju, kā arī papildus vērtē šā likuma 29. panta ceturtajā, piektajā un sestajā daļā minētos apstākļus."
10. Papildināt 33. panta septītās daļas 6. punktu pēc vārda "summu" ar vārdiem un skaitli "vai pastāv kāds cits šā likuma 6. pantā paredzētais atteikuma pamats".
Likums stājas spēkā 2026. gada 1. aprīlī.

